随缘济众,其类至繁,约言其纲,大约有十:第一,与人为善;第二,爱敬存心;第三,成人之美;第四,劝人为善;第五,救人危急;第六,兴建大利;第七,舍财作福;第八,护持正法;第九,敬重尊长;第十,爱惜物命.
吾辈处末世,勿以已之长而盖人,勿以已之善而形人,勿以已之多而困人.收敛才智,若无若虚,见人过失,且涵容而掩覆之.一则令其可改,一则令其有所顾 忌而不敢纵.见人有微长可取,小善可录,翻然舍己而从之,且为艳称而广述之.凡日用间,发一言,行一事,全不为自己起念,全是为物立则,引人天下为公这度 也.